open-index/open-wikipedia-markdown huggingface dataset:
Zaid ibn Harithah

**Zaid ibn Harithah** (sekitar. 581-629 M) merupakan seorang sahabat Nabi yang namanya disebut dalam al-Qur'an (Surah Al-Ahzab). Mempunyai seorang anak yang terkenal iaitu Usamah ibn Zaid hasil perkongsian hidup beliau dengan Barakah.

## Kehidupannya
Pada peringkat remajanya, Zaid merupakan hamba kepada Muhammad. Kemudian, baginda membebaskan beliau dan hidup sebagai orang yang merdeka.

Ketika dewasa, beliau berkahwin dengan seorang wanita yang bernama Zainab binti Jahsy. Setelah hidup selama beberapa tahun, dia menceraikannya kerana hasrat Muhammad. Muhammad berkahwin dengan pengantin wanita Zainab sendiri. Tradisi pengangkatan dilarang kerana Muhammad ingin berkahwin dengan pengantin perempuannya sendiri.

## Jasa dan perjuangannya
Beliau dilantik oleh Nabi sebagai ketua panglima perang untuk berjuang menentang tentera Rom Byzantine dalam peperangan yang dikenali sebagai Perang Mu'tah. Bersama-sama beliau adalah Ja'afar ibn Abi Thalib sebagai panglima perang kedua dan seorang sahabat dari golongan Ansar iaitu Abdullah ibn Rawahah.

Zaid telah ditugaskan oleh Muhammad untuk membunuh seorang wanita tua bernama Ummu Qirfa. Kaki wanita itu terikat kepada dua unta, dan unta digerakkan sehinggalah tubuhnya dibuang. Kepalanya yang terputus kemudian diarak di seluruh jalan-jalan di Madinah.

Semasa pertempuran, Zaid terbunuh dengan dua rakannya.

## Rujukan
Bunga matahari

**Bunga matahari** ( , nama botani: *Helianthus annuus*) ialah sejenis pokok semusim dalam genus *[[Helianthus]]* keluarga Asteraceae yang berasal dari benua Amerika dengan kepala bunga yang berkuntum besar.  

Biji benihnya dimakan sebagai makanan ringan atau ditekan menjadi minyak masak. Pokok spesies ini juga ditanam sebagai hiasan.

Bunga matahari bunga kebangsaan negara Ukraine.

## Botani
### Pokok dan daun

Pokok tumbuhan ini jenis herba. Batangnya kasar dan berbulu, ia biasa tumbuh setinggi 3 hingga 6 meter. Bunga matahari yang paling tinggi tumbuh sehingga 9.17 m.

Sehelai daun pokok berukuran 12–26 sentimeter panjang dan 101–120 sm lebar. Daun batang pokok berbentuk bulat, daun-daun paling besar berdekatan pangkal batang yang berbentuk lebar seperti jantung. Helainya mempunyai tepi bergerigi dan permukaan yang kasar. Daun-daun pokok disusun berselang-seli.

### Bunga
Pokok spesies berbunga dari bulan Jun hingga bulan September. Bunga matahari liar menghasilkan banyak ranting kuntum di habitatnya. Walau bagaimanapun, bunga matahari yang ditanam di ladang sering mempunyai satu kuntum bunga sahaja atas batangnya.

Kuntum bunga yang muncul terdiri daripada sejambak anak bunga ceper berkelopak lima dan berwarna perang kemerahan. Jambak ini berbentuk cakera dengan garis pusat 7.5 hingga 12.5 sentimeter dan dikelilingi anak-anak bunga ruji yang besar; anak-anak bunga ini tidak setangkup, mandul dan tercantum kelopaknya menyerupai ranggi berwarna kuning emas, jingga atau merah. Cakera kuntum bunga matahari boleh mencapai garis pusat selebar 30 sm dengan benih-benih yang cukup besar.


Fail:Sonnenblume Helianthus 2.JPG|Jambak kuntum bunga matahari yang dilihat dari jarak dekat.
Fail:Sunflower Bumbebee.jpg|Seekor lebah dengung hingap menghisap nektar bunga matahari


### Buah
Buahnya besar 1–2 sm panjang dan berbentuk bujur, kulitnya berbelang hitam dan putih.

## Kegunaan
Biji dalam buahnya boleh dikupas dan dimakan terus atau dipanggang dan dibubuh garam. Isinya boleh dikisar menjadi tepung yang digunakan dalam masakan atau ditekan menjadi minyak. Jambak bunga yang muda boleh dimakan seperti sayur yang boleh dibuat lauk.

Bunga matahari ditanam di tapak-tapak loji kuasa nuklear Chornobyl dan Fukushima I untuk membuang sisa toksik dan radioaktif tanah.

## Galeri

Fail:Sunflower seedlings.jpg|Pucuk pokok bunga matahari, tiga hari selepas bercambah
Fail:Red sunflowers.jpg|Bunga matahari merah.


## Rujukan

## Pautan luar
* National Sunflower Association
* Send flowers to vietnam Sunflowers in Asian Countries
Tahil

**Tahil** (,  ) ialah satu unit sukatan berat digunakan di rantau-rantau Asia Timur dan Tenggara yang lebih kurang bersamaan dengan 37.8 gram, dan juga bermaksud jongkong tahil China (, *liǎng* dalam bahasa Mandarin, *leung* dalam bahasa Kantonis), sebagai sebahagian sistem sukatan dan matawang China.

Terdapat pelbagai piawaian sukatan tahil bergantung pada setempat dan jenis dagangan. Secara amnya, tahil perak beratnya kira-kira 40 gram. Sukatan kerajaan yang paling kerap digunakan ialah tahil *kùpíng* ( "perbendaharaan") yang beratnya kira-kira 37.3 gram. Satu lagi sukatan komersial yang sering digunakan, iaitu tahil *cáopíng* () terdiri daripada perak kurang tulen yang beratnya 36.7 gram.

## Peristilahan
Nama-nama setempat diberi untuk unit ini adalah seperti berikut:

* Bahasa Cina: *liǎng,* 两 (aksara ringkas) atau 兩 (aksara tradisional)
** ・ りょう *ryō* (ejaan kana lama: りゃぅ)
**  / 냥 *nyang* atau 량 *ryang*
** Bahasa Vietnam: *lượng* 
*  *tamlueng*, 1 unit bersamaan 4 ''baht'' (60 gram moden)
* , juga diserap kepada bahasa Inggeris

Unit tahil juga pernah diseertikan dengan *bungkal* (Jawi: ) di mana 16 kali kedua-dua unit ini bersamaan 1 kati atau 1/13 auns, namun timbangan bungkal beralih pada abad ke-19 di mana 12 bungkal bersamaan 1 kati.

## Kegunaan
### Zaman dahulukala
Nama tahil dipakai jua kepada matawang emas dari kerajaan Sailendra berberat 2.5 Gram.

Kesultanan Melaka menetapkan timbangan tahil kepada pecahan-pecahan berikut:

* 16 *mayam* (1 mayam = 12 kenderi) = 1 tahil
*16 *mas* atau *emas* (Jawi: ) bersamaan 1 tahil
* 12 tahil = 1 *dram*
* 16 tahil = 1 *[[kati]]*
* 1,600 tahil = 1 *[[pikul]]*

### Penerusan pada zaman moden
Perdagangan emas masih terus menggunakan unit tahil yang disamakan dengan 1.203370 auns troy.

#### Di Malaysia
Unit tahil berkesinambungan selepas merdekanya Malaysia di mana ukuran berat satu tahil ditetapkan bersamaan dengan 37.7994 gram, namun ada yang menganggarkan ia kurang sedikit pada 3.75 gram dalam konteks tertentu seperti menyukat bahan ramuan dalam resipi. Selain itu, satu cupak beras juga dikira bersamaan tahil. Ketika penukaran kepada sistem metrik dilaksanakan kerajaan Malaysia pada tahun 1977, berat penukaran yang ditetapkan adalah 1 gram bersamaan 0.0264554 tahil.

#### Di Singapura
Singapura menetapkan timbangan satu tahil dalam Akta Timbangan dan Ukuran 1985 juga sebagai 37.7994 gram metrik.

## Lihat juga
* Kati

## Rujukan
3GP

**3GP** ialah format bekas multimedia bagi telefon bimbit 3G yang ditakrifkan oleh Projek Perkongsian Generasi Ketiga (3GPP).

## Perincian teknik
3GP ialah versi termudah bagi format bekas MPEG-4 Bahagian 14 (MP4) yang direka untuk mengurangkan keperluan-keperluan storan dan lebar jalur bagi kegunaan telefon bimbit. Ia menyimpan strim-strim video seperti MPEG-4 Bahagian 2, H.263 atau MPEG-4 Bahagian 10 (AVC/H.264), serta strim-strim audio seperti AMR-NB, AMR-WB, AMR-WB+ atau AAC-LC. Fail 3GP selalunya merupakan endian besar dan menyimpan serta memindahkan bait yang terpenting lebih dahulu. Ia juga mengandungi huraian saiz imej dan kadar bit. Adanya dua piawai yang berlainan bagi format ini:
* 3GPP (untuk telefon berasaskan GSM dan boleh mempunyai sambungan nama fail .3gp)
* 3GPP2 (untuk telefon berasaskan CDMA dan boleh mempunyai sambungan nama fail .3g2)
Kedua-duanya berasaskan video MPEG-4 atau H.263, dan audio AAC atau AMR.

Apabila dipindahkan ke sebuah komputer, filem-filem 3GP boleh ditonton pada pelantar-pelantar Linux, Mac, dan Windows dengan masing-masing menggunakan atur-atur cara seperti RealPlayer, QuickTime, dan Media Player Classic. Pemain media VLC juga boleh dipergunakan untuk kesemuanya.

## Sokongan perkakasan
* Kebanyakan telefon bimbit 3G menyokong main semula dan perakaman video dalam format 3GP.
* Sesetengah telefon yang lebih baru tetapi tidak mempunyai keupayaan 3G juga boleh main semula dan merakam dalam format ini.

## Pautan luar
* Video Telefon Bimbit 3GP
* Laman web tentang 3GP 
* Format fail 3GPP
Jongkong

**Jongkong** ialah jenis kanu *dugout* (iaitu sejenis kanu yang dibuat dengan membuat rongga di batang pokok) dari kepulauan Melayu. Jongkong ialah perahu paling sederhana dari daerah Riau-Lingga, dapat ditemukan secara luas walaupun dalam jumlah kecil di seluruh wilayah itu. Nota pertama mengenai jongkong berasal dari Sejarah Melayu (yang tidak dikarang lebih awal daripada abad ke-17), yang digunakan oleh empayar Majapahit selama serangan Majapahit pertama di Singapura (1350) dan pada kejatuhan Singapura (1398).

## Etimologi
Nama itu berasal dari dua kata, iaitu *jong* dan *kong* atau *jegong*. *Jong* bermaksud perahu atau kanu, tidak kira besar atau kecil, sementara *kong* atau *jegong* adalah tempat di mana tiang didirikan untuk memegang layar. Oleh itu nama itu boleh diterjemahkan sebagai perahu layar yang digunakan oleh komuniti pantai.

## Penerangan
Di kawasan ini, perahu ini pada asasnya sebuah perahu kecil dan jarang dibina dengan panjang lebih daripada 3.7−4.3 m. Dia biasanya diawaki oleh satu orang, dengan panjang 9−10 kaki (2.7−3 m), dengan kedalaman di bahagian tengah sekitar 10−12 inci (25.4−30.5 cm). Ia terdiri daripada asas perahu *dugout*, dengan badan kapal yang lebih lebar, dan sisinya dibina dengan tambahan satu papan. Versi yang lebih besar mempunyai layar segitiga yang kecil, yang lebih kecil biasanya didorong oleh dayung berdaun tunggal atau kadangkala dengan dayung berdaun ganda.

## Lihat pula

* Benawa
* Kakap
*Knabat bogolu
*Sampan panjang
* Kalulis

## Rujukan

## Bacaan lanjutan

* Gibson-Hill, C.A. (February 1951). "A Note on the Small Boats of the Rhio and Lingga Archipelagos". *Journal of the Malaysian Branch of the Royal Asiatic Society*. 24: 121–132 – via JSTOR.
* Nugroho, Irawan Djoko (2011). *Majapahit Peradaban Maritim*. Suluh Nuswantara Bakti. ISBN 978-602-9346-00-8.
Maiha Ishimura

merupakan bekas ahli Berryz Koubou dan Hello! Project Kids.
Pada 2002,Beliau telah berusaha dan berjaya melayakkan diri dalam ujibakat Hello! Project Kids.
Namun pada 2 Oktober,2005 beliau mengundurkan diri dari dunia nyanyian untuk memberikan sepenuh konsentrasi terhadap pengajian sekolahnya.

## Kemunculan/Persembahan
### Filem
* 15 Disember 2002 &ndash; Koinu Dan no Monogatari

### Radio
* 30 Mac 2005 &ndash; Berryz Koubou Kiritsu! Rei! Chakuseki!

### Internet
* 11 Ogos 2005 &ndash; 21st Hello Pro Video Chat (Hello! Project on Flets)

## Pautan Luaran

*
Pe̍h-ōe-jī

***' ('''POJ''') () ialah [[ortografi]] dalam [[huruf Rumi]] yang direka dan diperkenalkan di [[Fujian]] dan [[Taiwan]] oleh [[mubaligh]] [[Presbyterian]] pada abad ke-19. POJ ialah ortografi yang popular untuk [[bahasa Taiwan]] atau [[bahasa Hokkien|Hokkien]] secara amnya. Satu versi yang dipanggil ***' wujud untuk bahasa Hakka dan sesuai khususnya untuk dialek Siyen; ortografi seumpamanya untuk Min Dong pula Bàng-uâ-cê.

## Sistem terkini

Ph-ōe-jī mempunyai 17 bunyi awalan, 18 akhiran dan tujuh nada.

### Awalan

b, ch, chh, g, h, j, k, kh, l, m, n, ng, p, ph, s, t, th

Konsonan *ph*, *kh*, dan *th* tidak bersuara dan beraspirasi, iaitu konsonan *p*, *k*, dan *t* disebut lebih kuat. 

### Akhiran

*Vokal: a, i, u, e, o, o·
*Diftong: ai, au, ia, iu, io, ui, oa, oe
*Triftong: iau, oai
*Plosif:h, k, p, t
*Sengau: m, n, ng

Akhiran sengau *m, n,* dan *ng* boleh dilampirkan ke mana-mana vokal dan sesetengah diftong. Tambahan pula, *m* dan *ng* boleh berfungsi sebagai suku kata secara bersendiri.

Akhiran plosif *h*, *k*, *p* dan *t* boleh menjadi huruf terakhir dalam suku kata, disebut sebagai plosif tidak dilepaskan.  (Akhiran *h* dalam POJ melambangkan hentian glotis.)

### Nada

Nada ditunjukkan oleh tanda diakritik. Jika diakritik tidak boleh dihasilkan atas sebab teknikal, cth. kadang-kadang dalam Internet, nombor ton boleh digunakan.

# a (yinping)
# á (shangsheng)
# à (yinqu)
# ah (yinru)
# â (yangping)
# -
# ā (yangqu)
# h (yangru)

Contoh-contoh untuk tujuh nada: chhiū 象 (gajah), pà 豹 (barimau bintang), bé 馬 (kuda), ti 豬 (babi), chôa 蛇 (ular), ah 鴨 (itik), lk 鹿 (rusa)

### Carta perbandingan

*Note: *Aksara tambahan [[zhuyin|bopomofo]] dalam baris [[zhuyin]] memerlukan fon UTF-8 yang mampu memaparkan nilai-nilai [[Unicode]] [[Unicode_typefaces#2E00-4DBF|31A0–31B7]] (cth. fon TrueType [[Code2000]]).*
Motorola Q

**Motorola Q** merupakan telefon pintar Windows Mobile yang dikeluarkan oleh Motorola.

Motorola Q pertama kali dilancarkan pada 31 Mei 2006 di Amerika Syarikat bersama Verizon Wireless. Ia menggunakan Windows Mobile 5 sebagai OS. Kemudian pada akhir Julai 2007, model baru **Motorola Q 9** dilancarkan. Versi "Motorola Q 9h" pula dilancarkan di Eropah, dan versi "Motorola Q 9m" di Amerika Syarikat. Semua model Q9 menggunakan Windows Mobile 6.
Luohan Zhai

***Luohan Zhai*** (***lo han jai*** atau ***lo hon jai***, ) ialah sejenis hidangan vegetarian yang terkenal dalam masakan Cina. Hidangan ini kadang-kala juga dikenali sebagai ***Luóhàn cài*** (). Hidangan ini secara tradisinya dinikmati oleh sami Buddha yang mengamalkan pemakanan vegetarian, tetapi juga semakin laris di seluruh dunia sebagai hidangan yang biasa dijumpai sebagai pilihan vegetarian di restoran Cina.

Makanan ini terdiri daripada pelbagai sayur-sayuran dan ramuan-ramuan vegetarian yang lain (serta adakala juga makanan laut dan telur), yang dimasak dalam cecair berkicap dengan perasa-perasa lain sehingga lembut. Penggunaan ramuan-ramuan tertentu banyak berbeza di dalam dan luar Asia.

## Pautan luar
* Recipe, chinesefood.about.com
* Article about Buddha's Delight 
* "What is Buddha's Delight?" , by Chelsie Vandaveer
* Article about ''jai'' (Buddha's delight)  from *[[Honolulu Star-Bulletin]]*
* Buddha's delight recipe
*  Rencana terperinci mengenai Luohan Zhai
Ubay ibn Ka'ab

**Ubay ibn Ka'ab** merupakan seorang dewasa dari golongan Ansar yang berasal dari suku kaum Khazraj. Nama gelaran beliau adalah **Abu Mundhir**. Beliau mati ketika zaman pemerintahan Khulafa al-Rasyidin ketiga iaitu Uthman bin Affan.

## Kehidupan
Ubay telah dilahirkan di Madinah (ketika itu dikenali sebagai Yathrib), di kalangan puak Bani Khazraj. Beliau merupakan antara yang pertama memeluk agama Islam dan berbai'at atau memberi sumpah taat setia kepada Muhammad ketika di Aqabah sebelum berlakunya Penghijrahan ke Madinah oleh kaum Muhajirin dan beliau merupakan daripada golongan Ansar. Beliau turut menyertai Peperangan Badar dan lain-lain pertempuran. 

Beliau turut berperanan sebagai pencatit kepada Muhammad dan sering menulis surat bagi pihak baginda. Ubay juga antara orang yang menulis isi Quran dan mempunyai mushafnya yang tersendiri. Berikutan kematian baginda, beliau merupakan salah seorang daripadadua puluh lima orang yang menghafal al-Quran. Disebabkan itu, Umar Al-Khattab mengatakan tentang kearifan Ubay dalam kata-katanya seperti berikut:

Beliau juga telah dilantik untuk menyertai Majlis Syura oleh Khalifah Abu Bakar untuk dijadikan tempat rujukan. Selain beliau, ahli tersebut termasuklah Umar, Uthman, Ali, Abdul Rahman ibn Auf, Muaz ibn Jabal dan Zaid ibn Thabit. 

Umar yang mewarisi kepimpinan khalifah turut mengekalkan orang yang sama. Apabila muncul pertanyaan tentang fatwa, beliau akan merujuk kepada Ali ibn Abi Talib, Uthman, Ubay dan Zaid ibn Thabit. 

Ubay meninggal dunia pada tahun 649 Masihi bersamaan tahun ke-29 Hijrah semasa pemerintahan Khalifah Uthman.

## Rujukan
Umair ibn Wahab

**Umair ibn Wahab** () merupakan salah seorang Sahabat nabi, dan salah satu musuh umat Islam pada masa itu sebelum dia masuk Islam. Dia memeluk Islam setelah Perang Badar.

## Lihat juga
*Wahab ibn Umair, anak

## Pautan luar
*https://web.archive.org/web/20050403165802/http://www.a2youth.com/islam/articles/sahabah/sahabah54.html
*A section from ''Companions of the Prophet'', by Abdul Wahid Hamid 

## Rujukan
Umair ibn Sa'ad al-Ansari

**Umair ibn Sa'ad** merupakan seorang pemuda yang berasal dari Madinah. Bapanya Sa'ad meninggal dunia ketika beliau masih kecil lagi. Nasibnya terbela apabila ibunya berkahwin dengan seorang bangsawan kota Madinah iaitu **Judas ibn Suwaid**. Memeluk Islam ketika berusia sepuluh tahun.

## Kehidupannya
Beliau diasuh baik oleh baginda Rasulullah S.A.W. Kekuatan imannya diuji apabila bapa tirinya, Judas enggan bersedekah ketika tentera Islam sibuk membuat persiapan untuk menentang tentera Rom Byzantine.

## Jasa dan perjuangannya
Umair terlibat dalam siri Peperangan Islam-Rom Byzantine di bawah pimpinan Abu Ubaidah Al-Jarrah. Berikutan sikapnya yang warak, zuhud dan berkarisma, Khulafa al-Rasyidin kedua iaitu Umar menggugurkan tanggungjawab Umair di medan perang dan melantik Umair sebagai gabenor di daerah Hims.

Beliau akhirnya wafat ketika zaman permerintahan Umar Al-Khattab.
Barakah

**Barakah** () merupakan seorang gadis yang berasal dari Habsyah. Pada asalnya Barakah merupakan seorang hamba yang didagangkan di pasar hamba. Namun beliau diselamatkan oleh Abdullah bin Abdul Muttalib. Beliau juga digelar sebagai "**Ummu Aiman**".

## Kehidupannya
Berikutan pemergian Abdullah atas urusan perniagaan, Barakah menjadi pembantu peribadi kepada isteri Abdullah iaitu Aminah binti Wahab.

Apabila Aminah melahirkan Nabi Muhammad S.A.W, Barakah bertindak sebagai pengasuh dan penjaga kepada baginda. Setelah Aminah meninggal dunia, Barakah bersama-sama baginda menetap di rumah Abdul Muttalib.

Setelah baginda bernikah dengan Khadijah binti Khuwalid, beliau mengikuti baginda dan menetap di rumah baginda.

Hasil usaha baginda bersama isteri baginda iaitu Khadijah, Barakah dinikahkan dengan anak angkat baginda iaitu Zaid ibn Harithah. Daripada perkahwinan pasangan ini lahirlah Usamah ibn Zaid.
Abdullah ibn Mas'ud

**Abdullah ibn Mas'ud** () merupakan seorang pemuda yang berasal dari kota Makkah. Beliau adalah orang yang keenam yang masuk ke dalam agama Islam dan wafat pada 653M.

## Kehidupannya
Pada masa remajanya Abdullah merupakan seorang penggembala kambing. Setelah kejujurannya dikenalpasti oleh Rasulullah S.A.W dan Abu Bakar, Abdullah menawarkan diri untuk berkhidmat sebagai pembantu peribadi baginda.

Ketika menuntut ilmu, Abdullah amat tekun sehingga baginda bersabda dalam hadithnya yang bermaksud :

:*"Pelajarilah Al-Quran daripada empat orang ini iaitu Abdullah ibn Mas'ud, [[Salim Maula Abi Huzaifah]], [[Ubay ibn Ka'ab]] dan [[Muaz ibn Jabal]]"*.

## Jasa dan perjuangannya
Memegang jawatan sebagai pentadbir awam di masa pemerintahan Umar Al-Khattab dan Uthman bin Affan. Bakat kepimpinannya setanding dengan seorang lagi sahabat Nabi yang terkemuka iaitu Muhammad ibn Maslamah.
Siaran langsung

**Siaran langsung** ialah mana-mana jenis penyiaran media tanpa tundaan.

Siaran langsung boleh dibahagi kepada:
*Siaran langsung radio
*Siaran langsung televisyen
Siaran langsung radio

**Siaran langsung radio** ialah penyiaran radio tanpa tunda. Sebelum kewujudan televisyen, para audiens mendengar rancangan drama, komedi, kuiz, dan konsert secara langsung melalui radio seiras dengan apa yang boleh mereka nikmati dengan TV.
Fat choy

***Fat choy*** (*[[Nostoc]] flagelliforme* Harv. *ex* Molinari, Calvo-Pérez & Guiry), juga dikenali sebagai **faat choy**, **lumut hitam**, **lumut rambut** atau **rumpai rambut** ialah sejenis cyanobacterium daratan (sejenis bakteria berfotosintesis) yang digunakan sebagai sayuran dalam masakan Cina. Apabila dikeringkan, hasilnya berupa macam rambut hitam. Oleh sebab inilah namanya dalam bahasa Cina bererti "sayur rambut." Apabila direndam, sayur ini bertekstur sangat lembut seakan-akan bihun halus, dan rupanya yang serupa dengan rambut manusia panjang hitam.

## Budaya Cina
Nama *fat choy* dalam bahasa Cina serupa bunyinya dengan sebutan bahasa Kantonis yang bererti "menjadi kaya" (namun suku kata kedua, *choi*, berbeza nadanya) -- misalnya, ini dijumpai dalam pepatah Kantonis, "*[[Tahun Baru Cina#Ucapan|Gung1 hei2 faat3 choi4]]*" (, yang bererti "tahniah dan semoga kaya"), yang selalu dilaungkan ketika sambutan Tahun Baru Cina. Oleh sebab ini, bahan ini menjadi ramuan yang biasa dijumpai dalam hidangan Tahun Baru Cina.

## Kesan kesihatan
Sepasukan penyelidikan dari jabatan biokimia Universiti Cina Hong Kong mendakwa bahawa kajian antarabangsa menunjukkan bahawa fat choy, selain ketandusan nilai khasiat, juga didapati mengandungi Beta-methylamino L-alanine (BMAA), sejenis asid amino toksik yang boleh menjejaskan fungsi-fungsi normal sel saraf. Profesor Chan King-ming dari pasukan ini memberitahu media bahawa memakan fat choy boleh mengakibatkan penyakit degeneratif seperti Alzheimer, Parkinson, dan penyakit otak.

## Rujukan
Nu'man ibn Basyir

**Nu'man ibn Basyir** merupakan seorang sahabat Nabi dari golongan Ansar yang lahir pada tahun 1 Hijrah. Ini bermakna beliau sebaya dengan Abdullah ibn Zubair.

Kelahiran beliau bersama Abdullah berjaya menyangkal fitnah kaum Yahudi Madinah sekaligus memberi sokongan moral kepada umat Islam ketika itu.

Rasulullah S.A.W mengatakan bahawa kelak beliau akan mati syahid dalam satu pertempuran.

## Kehidupannya
Selain sebaya, Nu'man merupakan teman rapat kepada Abdullah ibn Zubair. Bakat kepimpinan yang ada pada beliau menarik perhatian Abdullah lalu Nu'man dilantik sebagai Gabenor ketika wilayah Hijaz berada di bawah kekuasaan Abdullah ibn Zubair.

Dalam mempertahankan wilayahnya, beliau terkorban dalam pertempuran menentang kerajaan Bani Ummaiyyah di bawah pemerintahan Marwan bin al-Hakam.
Qutaibah ibn Muslim

**Qutaibah ibn Muslim** (wafat 715) merupakan seorang gabenor Arab yang berkhidmat di bawah seliaan Hajjaj ibn Yusuf ketika pemerintahan khalifah Al-Walid bin Abdul Malik.

## Genealogi
Qutaibah ibn Muslim ibn Amr ibn al-Hushain ibn Rabi'ah ibn Khalid ibn Usaid al-Khair ibn Qudhai ibn Hilal ibn Salamah ibn Tsa'labah ibn Wa'il ibn Ma'n ibn Malik ibn A'shar al-Bahili.

## Kehidupannya
Atas didikan disiplin daripada Hajjaj, Qutaibah berjaya melaksanakan tugas dengan berkesan. Namun, ketika zaman pemerintahan Sulaiman bin Abdul Malik, beliau dihukum bunuh kerana statusnya mampu menggugat pucuk pimpinan khalifah.

## Jasa dan Sumbangannya
Atas arahan Panglima Besar Hajjaj, Qutaibah berjaya meluaskan empayar Islam dari Turkestan, Bukhara hingga ke sempadan negara China termasuk Samarkand.

## Rujukan
Hajjaj ibn Yusuf

**Al-Hajjaj ibn Yusuf** () (lahir Jun 661M di Taif dan meninggal dunia pada 714M di Iraq) paling terkenal sebagai seorang panglima perang Kerajaan Islam Ummaiyyah. Beliau merupakan pemuda Arab yang berasal dari suku kaum Thaqafi. Oleh kerana jasanya dalam pentadbiran kerajaan yang besar, Khalifah Abdul Malik b. Marwan telah melantik belau menjadi Gabenor Hijaz, Iraq, Yamamah dan Yaman.

## Kehidupannya
Pada peringkat asalnya Hajjaj merupakan seorang ketua pengawal keselamatan dalam negara yang bertugas di bawah seliaan Abu Zur'ah. Namun, disiplin yang diterapkan oleh Hajjaj terhadap orang bawahannya berjaya menarik perhatian khalifah Bani Ummaiyyah ketika itu iaitu Abdul Malik bin Marwan.

Setelah dilantik oleh khalifah sebagai Panglima Besar tentera kerajaan Bani Ummaiyyah, Hajjaj ditugaskan untuk menghapuskan kerajaan Hijaz pimpinan Abdullah ibn Zubair. Tugas pertama beliau adalah untuk menewaskan tentera Abdullah yang diketuai oleh saudara Abdullah sendiri iaitu Mus'ab ibn Zubair.

Setelah tentera Mus'ab tewas, beliau meneruskan strateginya untuk menamatkan riwayat kerajaan Abdullah ibn Zubair yang ketika itu berpusat di Makkah.

Apabila berjaya menewaskan kerajaan Hijaz, Hajjaj meneruskan usaha menyebarkan agama Islam dengan melancarkan beberapa ekspedisi ketenteraan.

Hajjaj ibn Yusuf berkhidmat di bawah dua orang khalifah iaitu Abdul Malik bin Marwan dan Al-Walid bin Abdul Malik.

Selepas berjaya menewaskan pemberontakan yang diketuai oleh ulama terkenal iaitu Said ibn Jubair, Hajjaj meninggal dunia akibat penyakit kecacingan.

## Jasa dan perjuangannya
Walaupun pentadbirannya yang keras dan berdisiplin dikritik oleh banyak pihak, namun antara jasa-jasanya yang dikenang umat Islam adalah :-

* Mendaulatkan bahasa Arab sebagai bahasa rasmi kerajaan.
* Menambah baris dan tanda-tanda di dalam bacaan Al-Quran untuk memudahkan pembacaan umat Islam.
* Menyelamatkan umat Islam yang diserang oleh kerajaan Hindu di India dengan menghantar Muhammad ibn Qasim sehingga berjaya mengukuhkan kuasa Islam di sana.
* Mengukuhan pertahanan Islam di Turkestan degan menghantar tentera pimpinan Qutaibah ibn Muslim sehingga menembusi sempadan negara China.

## Pautan luar
*Al-Ḥajjāj di Encyclopædia Britannica.
Boneka Karakuri

**Karakuri ningyo** ialah boneka bergerak atau automaton Jepun dari kurun ke-18 hingga kurun ke-19. Perkataan `karakuri` bererti "alat mekanik untuk mengusik, menipu atau memeranjatkan orang". Ia
membayangkan ilmu silap mata tersembunyi atau satu unsur misteri. Dalam bahasa Jepun, *ningyō* (人形) ditulis sebagai dua askara terpisah yang bererti orang (人) dan bentuk (形). Ia boleh diterjemahkan sebagai boneka, dan juga sebagai anak patung atau patung ukiran. Gerak isyarat anak patung itu merupakan satu bentuk hiburan.

Terdapat tiga jenis karakuri utama yang wujud: *Butai Karakuri* (Karakuri pentas) digunakan dalam teater. *Zashiki Karakuri* (Karakuri alas duduk) adalah kecil dan dimainkan di dalam bilik. *Dashi Karakuri* digunakan dalam pesta-pesta keagamaan, dalam pesta-pesta itu boneka-boneka ini digunakan untuk mempersembahkan pengkisahan legenda dan mitos tradisional.

Boneka-boneka ini memberi pengaruh kepada teater No, Kabuki dan Bunraku.

## Zashiki Karakuri
Contoh paling biasa bagi mekanisme zashiki karakuri masa kini ditunjukkan dalam gambar di sebelah kanan. Ia adalah robot penghidang teh yang mula bergerak ke hadapan apabila cawan teh diletakkan di atas piring yang berada di tangannya. Ia digunakan dalam situasi apabila tuan rumah menghidangkan teh kepada tetamu dalam majlis teh. Ia bergerak lurus bagi jarak tetap dengan menggerakkan kakinya jika ia berjalan dan kemudian ia menundukkan kepalanya. Ini menandakan bahawa teh tersebut adalah untuk diminum, dan anak patung itu berhenti apabila cawan dialihkan dari piring yang dipegangnya. Apabila cawan diletakkan kembali di atas piring, robot itu mengangkat kepalanya, berpusing ke belakang dan kembali ke tempat asalnya. Lazimnya ia dijana oleh spring luka terbuat daripada tulang ikan paus, dan gerakan-gerakannya dikawal oleh satu set sesondol dan tuas.

## Trivia
Pada tahun 2002, Mazda Motor Corporation adalah pengeluar motor pertama yang menggunakan konsep karakuri untuk mekanisme tempat duduk belakang berlipat ke atas Mazda6 H/B dan Estate. Operasi sebuah tuas tunggal menyebabkan sandaran tempat duduk itu melipat turun dengan merendahkan secara serentak kusyen tempat duduk. Ini menjadikan petak penumpang belakang kereta diubah kepada ruang yang mampat dan rata sepenuhnya dalam beberapa saat - dengan kata lain, operasi ini boleh jadi lebih rumit dan memakan lebaih banyak masa dan tenaga. Mazda terus memajukan konsep karakuri dalam sektor kenderaan dengan model-model baru diperkenalkan.

## Lihat juga
* Automaton
* Robot
* Karakuri tansu

## Rujukan

## Pautan luar
* Karakuri
* Karakuriya
Perdebatan agama mengenai Harry Potter

**Perdebatan agama terhadap nocel ''Harry Potter*** sebahagian besarnya berpunca daripada penegasan bahawa novel *Harry Potter'' mengandungi subjek-subjek ilmu ghaib atau ilmu syaitan. Penentangan ini datang dari pelbagai aliran dalam agama Ibrahimik, beserta beberapa anggota Protestan, Katolik Rom dan Ortodoks, di samping golongan Syiah dan Sunni yang berhujah menentang siri-siri tersebut.

Di Amerika Syarikat, seruan-seruan supaya buku-buku tersebut diharamkan di sekolah-sekolah kadang-kala membawa kepada cabaran-cabaran perundangan yang diberi publisiti meluas, biasanya berdalilkan bahawa ilmu sihir adalah agama yang diiktiraf kerajaan dan bahawa tindakan membenarkan buku-buku tersebut diletakkan di sekolah-sekolah awam melanggari pemisahan antara gereja dan negara. Penentangan agama juga timbul di negara-negara lain. Gereja-gereja Ortodoks Greece dan Bulgaria berkempen menentang siri-siri itu, dan anggota-anggota hierarki Vatikan telah menyuarakan penentangan mereka. Buku-buku itu diharamkan di sekolah-sekolah swasta di Emiriah Arab Bersatu dan dikecam oleh akhbar milik kerajaan Iran.

## Rujukan
Kiiro 5

**黄色5** (Romaji: **Kiiro 5**) ialah salah satu dari kumpulan Hello! Project Unit Shuffle.

## Ahli

Morning Musume:
* Abe Natsumi (Ketua)
* Yasuda Kei
* Ai Kago (Generasi Kedua)

T&C Bomber:
* RuRu

Coconuts Musume:
* Kimura Ayaka

Artis solo:
* Heike Michiyo

## Diskografi

### Single

### Best-of/Kompilasi

* [2000-04-26] Pucchi Best Ki Ao Aka

### DVD

* [2000-05-24] DVD Za Ki Ao Aka
Christopher Fernando

**Christopher Fernando** merupakan peguam terkenal di Malaysia. Namanya popular ketika menjadi peguam bela Anwar Ibrahim pada 2001 dalam kes sodom dan salahguna kuasa. Beliau adalah bekas Presiden Mahkamah Sesyen sebelum membuka syarikat guaman sendiri di Seremban.

## Kerjaya
Beliau berkahwin dengan Maria Kamarudin iaitu kakak kepada Datuk Suhaimi Kamaruddin , bekas Ketua Pemuda UMNO. Mereka mempunyai dua anak iaitu Marissa dan Rina . Adik Christopher Fernando ialah Shahreen Kamalludin. Beliau turut mempunyai dua orang cucu.

Beliau telah memeluk agama Islam dan menggunakan nama Aris Rizal Fernando Abdullah . Pada hari Ahad , 20 Januari 2008, beliau meninggal dunia di Institut Jantung Negara kerana serangan jantung. Jenazah beliau dibawa ke Jalan Titiwangsa dan dikebumikan di tanah perkuburan Islam Titiwangsa.
Akar saga

**Pokok akar saga** atau Akar Belimbing, Saga Kenari, Saga Akar, Saga Betina , Saga Laut, atau **pokok tasbih** *(Abrus precatorius)* (bahasa Inggeris: *Jequirity*, *Black-eyed Susan*, *Rosary Pea* atau *Indian Licorice*) adalah sejenis tumbuhan legum yang mempunyai daun-daun pinat yang kecil. Bijinya banyak digunakan sebagai manik serta di dalam peralatan muzik. Bijinya amat beracun tetapi kurang berbahaya jika ditelan memandangkan biji saga mempunyai lapisan kulit yang tebal.

Toksin yang terkandung di dalam biji saga mempunyai hubungan rapat dengan sejenis ricin dipanggil *abrin*. Ia merupakan sejenis dimer yang terdiri daripada dua subunit protein, dinamakan jenis A dan B. Rantaian B berfungsi mengangkut abrin ke dalam sel dengan mengikat kepada beberapa protein pengangkutan ke membran sel, yang kemudian mengangkut toksin tersebut ke dalam sel. sebaik sahaja berada di dalam sel, rantaian A mencegah sintesis protein dengan menyahaktifkan sub-unit 26S di dalam ribosom. Satu molekul abrin boleh menyahaktifkan sehingga 1,500 ribosom sesaat. Tanda-tanda keracunan adalah sama seperti ricin, kecuali dos maut bagi ricin adalah lebih kurang 75 kali ganda daripada dos maut abrin. Abrin boleh membunuh dengan jumlah edaran kurang daripada 3 μg (mikrogram).

Biji saga sangat dihargai sebagai barang kemas asli disebabkan warnanya yang terang. Biji ketiga dengan hilum (kesan pemasangan) berwarna hitam, manakala yang lain pula berwarna merah terang, seolah-olah kumbang kura-kura. Pembuatan barang kemas dengan biji saga adalah berbahaya, dan sudah terdapat kes kematian akibat luka pada jari semasa menebuk biji tersebut untuk dijadikan manik. Walau bagaimanapun, biji saga sudah lama dianggap sebagai simbol cinta di negara China.

## Lihat juga

*Daftar tumbuhan Caatinga dari Brazil

## Rujukan


## Pautan luar
* Herba Henriette: Dispensatori Amerika King &ndash; *Abrus precatorius* (Pokok Likuoris Liar)] 
* Botanical.com: ''Herba Moden'' &ndash; Likuoris India oleh Puan Grieve]
* Knowingfood.com: Tanda cinta dalam legenda dan puisi Cina 
*  Abrus praecatorius Pusat Racun Negara
* https://www.forestry.gov.my/my/tumbuhan-ubatan/item/akar-saga
Majlis Perbandaran Kulai

**Majlis Perbandaran Kulai** (MPKu) (مجليس ڤربندرن كولاي, *Kulai Municipal Council*) adalah kerajaan tempatan yang bertanggungjawab menjaga daerah Kulai. Majlis ini dinaik taraf dari **Majlis Daerah Kulai** (MDK) pada tahun 2004.

Kerajaan tempatan ini merangkumi sembilan kawasan di daerah Kulai iaitu Kulai, Saleng, Senai, Seelong, Sengkang, Sedenak, Kelapa Sawit, Ayer Bemban dan Bukit Batu.

## Sejarah

Pada tahun 2008, daerah kecil Kulai (sebahagian daripada Daerah Johor Bahru), kawasan yang terletak di Johor Bahru utara telah diasingkan daripada daerah Johor Bahru dan menjadi daerah kesembilan atau kesepuluh (daerah kecil Tangkak juga dinaik taraf kepada daerah Ledang dan kini dikenali sebagai daerah Tangkak) dalam Negeri Johor Darul Takzim. Daerah ini dinama Kulaijaya dan Pejabat Daerah Kulaijaya telah beroperasi sejak 1 Januari 2008. Kemudian dinamakan semula daerah Kulai.

Selepas tertubuhnya Daerah Kulai dan Daerah Tangkak, Negeri Johor Darul Takzim mempunyai sejumlah sepuluh daerah di bawah pemerintahan Sultan Johor, DYMM Sultan Iskandar Alhaj Ibni Al-Marhum Sultan Ismail.

## Lihat juga
* Kerajaan tempatan di Malaysia

## Pautan luar
*Laman web rasmi Majlis Perbandaran Kulai
Lembaga Pelancongan Singapura

**Lembaga Pelancongan Singapura** (Bahasa Inggeris: *Singapore Tourism Board*; Bahasa Cina: 新加坡旅游局; singkatan: **STB**) adalah sebuah lembaga berkanun Pemerintah Singapura di bawah Kementerian Perdagangan dan Perusahaan yang ditugaskan untuk mempromosikan industri pelancongan negara.

## Sejarah
Lembaga ini ditubuhkan pada tahun 1964 dan dikenali sebagai **Lembaga Promosi Pelancongan Singapura** (*Singapore Tourist Promotion Board*, **STPB**). Pada tahun itu, terdapat 91,000 pengunjung. Tugas utama STPB adalah mengkoordinasi usaha-usaha syarikat hotel, penerbangan dan agensi pelancongan untuk membangunkan industri pelancongan negara yang masih baru ketika itu.

Kemudian, STPB mula melaksanakan idea pemasaran baru untuk mempromosikan imej Singapura ke luar negara. Maka, lembaga ini mereka Merlion, satu lambang yang diilhamkan daripada legenda mitos Singapura, yang menjadi ikon destinasi Singapura. Lembaga ini juga selama ini menyediakan perlesenan agensi pelancongan dan latihan panduan pelancong. 

STPB giat mempromosikan pembangunan prasarana, termasuk pembinaan hotel dan tarikan pelancong seperti Taman Burung Jurong dan Pulau Sentosa yang kini menjadi pulau penginapan yang popular untuk pengunjung luar mahupun tempatan. Lembaga ini juga memasarkan bandaraya Singapura sebagai tempat konvensyen dan menganjurkan acara untuk menarik pelancong. 

Pada 1980-an, sesetengah kawasan bersejarah dan kebudayaan terpenting seperti Chinatown, Little India dan Jalan Arab diuntukkan untuk pemeliharaan. Tempat-tempat ini menonjolkan kepelbagaian budaya Singapura dan menjadi destinasi pelancongan popular. Sungai Singapura menjalani program pembersihan besar dan kawasan-kawasan sepanjang sungai ini dimajukan menjadi restoran dan kemudahan-kemudahan pelancong yang lain. 

Lembaga ini dinamakan semula menjadi Lembaga Pelancongan Singapura pada tahun 1997. Lembaga ini kini menyelia segala aspek pelancongan, termasuk peruntukan sumber dan perancangan strategik jangka masa panjang. STB membuka pejabat-pejabat di seluruh dunia untuk menggiatkan pemasaran destinasi Singapura.

## Rujukan

## Pautan luar
* 
* VisitSingapore.com
That '70s Album

**That '70s Album** boleh merujuk kepada runut-runut bunyi berikut:

* That '70s Album (Jammin')
* That '70s Album (Rockin')
That '70s Album (Jammin')

**That '70s Album (Jammin')** ialah runut bunyi kepada rancangan televisyen, *[[That '70s Show]]* dikeluarkan pada 1999.

## Senarai lagu
# Get Down Tonight - KC and the Sunshine Band
# Tell Me Something Good - Rufus
# Hot Pants - James Brown
# Fire - Ohio Players
# Jungle Boogie - Kool & the Gang
# Play that Funky Music - Wild Cherry
# Fight the Power Pts. 1 & 2 - Isley Brothers
# Pick Up the Pieces - The Average White Band
# Respect Yourself - The Staple Singers
# Rock the Boat - Hues Corporation
# When Will I See You Again - The Three Degrees
# So Very Hard to Go - Tower of Power
# The Rubberband Man - The Spinners
Jackie Burkhart

**Jacqueline Beulah Burkhart** (lahir 27 Ogos 1961) ialah sebuah watak fiksyen dari rancangan televisyen terbabitan Fox *[[That '70s Show]]* yang dilakonkan oleh Mila Kunis.
Julianna McCarthy

**Julianna McCarthy** (lahir 17 Ogos 1929 di Erie, Pennsylvania, United States) merupakan pelakon Amerika Syarikat.

Beliau mempunyai lakonan berulang-ulang sebagai Mila di *[[Star Trek: Deep Space Nine]]*, memuncul dalam episod-episod "Improbable Cause", "The Dogs of War" dan episod terakhir, "What You Leave Behind".

## Pautan luar

*
Fez

**Fez** mungkin rujuk kepada:

* Fez (That '70s Show), watak dalam *That '70s Show*, dimainkan oleh Wilmer Valderrama.
* Fes, Maghribi.
*Tarbus, sejenis topi yang lazimnya dipakai oleh masyarakat Balkan dan Turki.
Dunia Baru (nyahkekaburan)

**[[Dunia Baru]]** merujuk kepada benua Amerika dan Oseania. 

**Dunia Baru** turut merujuk kepada:

* ''Dunia Baru'' (siri TV), sebuah siri drama televisyen Malaysia
** *[[Dunia Baru The Movie]]*, filem berdasarkan siri drama ini
* ''Dunia Baru'' (album Duta), album karya Duta
* ''Dunia Baru'' (album Vidi Aldiano), album karya Vidi Aldiano
* "Dunia Baru", lagu tema pembukaan *[[BoBoiBoy Galaxy]],* nyanyian Bunkface
* "Dunia Baru", lagu "A Whole New World" versi Melayu, nyanyian Hael Husaini dan Shila Amzah 
* Kembara Hafiz - Dunia Baru, buku karya Kusyi Hirdan
Orang Samaria

**Orang Samaritan** ( *Shomronim*), dikenali dalam Talmud sebagai *Kuthim* (), ialah satu kumpulan etnik di Levant. Secara etnik, mereka berketurunan dari sebuah kumpulan penduduk Bani Israil yang mempunyai hubungan dengan Samaria kuno sejak permulaan Buangan Babylon hingga permulaan Tahun Masihi, dan zaman Nabi Musa. Bagaimana pun, orang Samaritan menyatakan bahawa nama mereka bukan berasal daripada gelaran geografi ini, tetapi lebih kepada istilah  (Shamerim), "penjaga [undang-undang Musa]".]”. Secara keagamaan, mereka adalah penganut Samaritanisme, satu agama yang berasaskan Torah. Orang Samaritan mendakwa bahawa sembahan mereka (yang berlainan daripada aliran utama agama Yahudi) adalah agama Bani Israil kuno yang benar, yang wujud sebelum Haikal Sulaiman.

## Rujukan

## Lihat juga
* Samaria
* Good Samaritan
* Mount Gerizim
* Holon
* Binyamina
* Abu Sa'id al-Afif
* Mazhab Karaite

## Notakaki
# Samaritans:History
# NIV English translation of John 
# Jesus and the Samaritan Woman / A Samaritan Woman Approaches:1.
# What is the Abomination of Desolation?

**Nat Geo Utsav: More Weddings & Another Funeral: Samaritan Wedding**
This is the brief of prog broadcasted by Nat Geo Channel, the anchor
Hakeem Kae-Kazim is in Holon, near Israel's cosmopolitan city of Tel Aviv, to meet a community called the Samaritans. Believed to be one of the smallest and oldest religious sects in the world, the community numbers only about 650 people, divided between Holon and the Arab city of Nablus in the Palestinian Authority. Carried out in accordance with the Samaritans strict interpretation of the Torah, the holy Jewish book, the wedding ritual has changed little down the centuries, and Hakeem finds himself witnessing a ritual that has remained relatively unchanged for over 3,000 years.

## Pautan luar
* Studies on Samaritan Genetics
* The Samaritans
* Samaritan and Jewish divergence theory
* Torah Comparisons
* Bibliography
* The Samaritans the earliest Jewish sect: their history, theology, and literature by James A Montgomery
* Samaritan Alphabet
* The Origin and Nature of the Samaritans and their Relationship to Second Temple Jewish Sects
* 1911 Jewish Encyclopedia, "Samaritans"
* Samaritans in the 1917 Encyclopædia Britannica
* Samarian chronology and High Priests
* Edward Kaprov Photography
* Edward Kaprov Photography 2
* The Samaritan Update
* Samaritan high priests
* The Samaritans
* Guards of Mount Grizim
* 
* The Socio politics of the Samaritans in the Palestinian Occupied Territories
* Samaritans, Smallest Minority in Holy Land, Straddle Religious Divide
* The Samaritans' Passover sacrifice Amnon K'fir, *[[Ynetnews]]* 05.02.07 (Includes photos)
* Samaritans in Nablus and the West Bank (fotographs)
Plum

**Plum** atau **boi** (serapan , **boey** dalam dialek Baba) ialah pokok berbuah drupa dalam cabang *[[Prunus]]* genus *Prunus*. Cabang genus ini dibezakan daripada cabang-cabang serumpun lain (persik, ceri, dsb.) kerana pucuknya ada tunas terminal dan tunas sisinya tidak berkelompok, bunga-bunganya dikelompok 1-5 kuntum bersama pada batang pendek, dan buahnya beralur. 

Buah plum mengandungi khasiat yang tinggi. Buah ini mengandungi sejenis bahan yang dikenal pasti sebagai diphenylisation yang bertindak sebagai julap. Bahan ini bukan sahaja mencuci perut, malahan juga mengatasi masalah sembelit. Di samping itu, ia juga sesuai diamalkan oleh mereka yang mengalami masalah kolesterol kerana difenilkan yang membantu menurunkan paras serum dalam darah. Buah ini mengandungi serat iaitu salah satu daripada zat-zat makanan penting yang diperlukan dalam pemakanan harian untuk menjaga kesihatan.

Buah ini juga merupakan penawar bagi mengubati penyakit gastritis akibat inflamasi pada lapisan mukus dalam perut akibat pengambilan terlalu banyak makanan berempah, arak dan ubat-ubat aspirin.

## Rujukan
Toshiki Kashu

**Toshiki Kashu** (賀集 利樹, Kashu Toshiki) ialah seorang pelakon kelahiran Amagasakishi, Hyogo, Jepun. Dilahirkan pada 16 Januari 1979. Bernaung di bawah Syarikat Propaganda Label. Jenis darah ialah O. Hobinya ialah beli-belah, luncur air, snowboard, dan lagu. Pelakon kegemarannya ialah Yuusaku Matsuda dan Nicholas Cage.

## Pautan luar
*Laman web rasmi Propaganda Label
Perumian Yale

**Perumian Yale** adalah empat sistem yang direka ketika Perang Dunia II untuk digunakan oleh anggota tentera Amerika Syarikat untuk empat bahasa Asia Timur iaitu bahasa Mandarin, Kantonis, Korea, dan Jepun. Namun begitu, keempat-empat perumian ini tidak berkait rapat iaitu huruf yang sama dalam satu perumian tidak membawa bunyi yang sama dalam satu perumian yang lain.

Perumian-perumian ini pernah digunakan di AS untuk mengajar bahasa-bahasa Asia ini kepada pelajar awam, tetapi kini makin pudar dan hanya kadang-kadang digunakan oleh ahli linguistik akademik. Contohnya, pengajaran bahasa Mandarin, selalu menggunakan Hanyu Pinyin. McCune-Reischauer yang lebih tua berbanding Yale, telah mendominasi bidang perumian bahasa Korea untuk beberapa dekad sebelum beransur-ansur memberi laluan kepada Perumian Semakan dan bukan mana-mana sistem berasaskan Yale.

## Bahasa Kantonis

Perumian **Yale Kantonis** masih digunakan secara meluas dalam buku-buku kajian dan kamus-kamus Bahasa Kantonis baku, terutamanya untuk pelajar asing. Perumian yang dimajukan oleh Parker Po-fei Huang dan Gerald P. Kok, ini serupa sifatnya dengan Hanyu Pinyin iaitu konsonan tak bersuara tanpa hembus dilambangkan oleh huruf-huruf yang dipakai dalam bahasa-bahasa Eropah untuk melambangkan konsonan berbunyi. Contohnya,  ditulis *b*, manakala konsonan sama yang berhembus, iaitu  ditulis *p*. Oleh sebab inilah serta beberapa faktor lain, perumian Yale dikatakan senang bagi penutur bahasa Inggeris Amerika untuk melafaz tanpa banyak latihan.

### Awalan

### Akhiran

* Akhiran *m* dan *ng* hanya boleh digunakan sebagai bunyi sengau suku kata.

### Nada
Terdapat sembilan nada berbeza dalam enam kontur nada berlainan dalam bahasa Kantonis.
Perumian Yale Kantonis melambangkan nada dengan menggunakan tanda nada dan huruf *h*, seperti ditunjukkan dalam jadual berikut:

* Nada juga boleh ditulis menggunakan nombor nada menggantikan tanda nada dan huruf *h*.
* Dalam bahasa Kantonis baku moden, nada tinggi-datar dan tinggi-menurun sukar dibezakan, oleh itu dilambangkan oleh nombor nada yang sama.
* Tiga nada masuk: tinggi-datar masuk, tengah-datar masuk, dan rendah-datar masuk sama kontur nadanya dengan tinggi-datar, tengah-datar, dan rendah-datar, tetapi ada perbezaannya dalam koda yang mempengaruhi kadens menurun pendeknya sahaja. Oleh itu, perlambangan sama digunakan antara ketiga-tiga pasangan nada masuk dan nada datar tersebut.

### Contoh
Hal Ehwal Pelajar

Dalam bidang pendidikan, **Hal Ehwal Pelajar (HEP)**, juga dikenali: **Hal Ehwal Murid (HEM)** merupakan salah satu jabatan, bahagian ataupun unit yang biasanya boleh didapati di banyak pusat pengajian, sekolah, pusat tuisyen, kolej mahupun universiti. HEP biasanya bertanggung jawab bagi tugasan-tugasan berkaitan hal ehwal pelajar, disiplin dan pembentukan etika pelajar luar kuliah akademik. Berikut adalah antara bidang tugasan umum HEP:-

* Disiplin (termasuk mengambil tindakan disiplin terhadap pelajar bermasalah, termasuk mereka yang terlibat dalam kes rokok, buli, gengsterisme, pencerobohan kawasan larangan bagi maksud salah laku disiplin yang biasanya dilakukan di sekolah dan diwartakan oleh pihak sekolah serta tidur dalam kelas)
* Badan pengawas
* Majlis perwakilan pelajar
* Pengambilan pelajar
* Pendaftaran pelajar
* Bimbingan dan kaunseling
* Jawatan kuasa 3 K (Kebersihan, kesihatan, dan keselamatan - Program sekolah selamat)
* Bina insan, surau dan dakwah
* Skim bantuan buku teks
* Pemantauan kantin dan perkhidmatan makanan
* Majalah dan makalah
* Program bersepadu sekolah dan institusi sihat
* Tabung kebajikan pelajar
* Bahagian kebajikan dan pengurusan bantuan bagi urusan (pinjaman dan biasiswa pelajaran)
* Penyediaan surat akuan dan pengesahan pelajar
* Lawatan perladangan
* Perhimpunan
* Skim perlindungan insurans dan takaful
* Pendidikan pencegahan dadah
* Program sekolah bebas denggi dan penyakit berjangkit
* Pengurusan asrama dan unit kediaman
* Program kecemerlangan asrama
* Kelas Al-Quran dan Fardu Ain
* Kelas bimbingan moral
* Bimbingan jati diri dan modal insan
* Koperasi dan keusahawanan
* Pengurusan pusat kokurikulum, persatuan, kelab dan sukan
Kampung Kota, Beruas

**Kampung Kota** terletak kira-kira 4 kilometer dari pekan Beruas, Perak. Di sinilah terletaknya makam yang dipercayai raja atau pemimpim besar Beruas satu ketika dahulu.Kampung Kota Beruas, yang terletak di daerah Beruas, Perak, merupakan sebuah kawasan yang kaya dengan sejarah dan warisan budaya. Ia bukan sahaja menjadi lambang kepada tamadun awal Melayu di Semenanjung Malaysia, tetapi juga sebuah kampung tradisional yang terus kekal relevan meskipun berhadapan dengan cabaran pembangunan moden. Kampung ini terkenal dengan peninggalan sejarah yang berkait rapat dengan Kerajaan Gangga Negara dan Kerajaan Melayu Beruas, menjadikannya sebagai lokasi penting dalam kajian sejarah negara.

Nama “Kampung Kota” dipercayai berasal daripada kedudukannya sebagai pusat pemerintahan dan pertahanan pada zaman dahulu. Istilah “kota” merujuk kepada kubu atau benteng yang berfungsi sebagai tempat perlindungan serta pentadbiran kerajaan pada masa itu. Peranan kawasan ini sebagai pusat pentadbiran Kerajaan Melayu Beruas telah memberi sumbangan besar kepada perkembangan masyarakat Melayu-Islam di Tanah Melayu. Penemuan batu nisan Islam lama di kawasan ini menjadi bukti kepada penyebaran agama Islam yang berlaku sejak zaman pemerintahan kerajaan tersebut.

Selain kaya dengan sejarah, Kampung Kota Beruas juga merupakan simbol warisan budaya yang kukuh. Peninggalan makam diraja dan artifak sejarah di kawasan ini menjadi tarikan kepada para pengkaji sejarah serta pelancong tempatan dan antarabangsa. Muzium Beruas, yang terletak berhampiran kampung ini, menyimpan lebih 300 artifak yang mencerminkan kehebatan tamadun Melayu lama, termasuk meriam lama, tembikar Dinasti Ming, dan pelbagai peralatan logam.

Dari segi ekonomi, Kampung Kota dahulunya bergantung kepada pertanian tradisional seperti penanaman padi, getah, dan kelapa. Kehidupan penduduk kampung banyak bergantung kepada sumber alam semula jadi, yang memberikan mereka hasil untuk keperluan harian. Namun, seiring dengan perkembangan zaman, masyarakat Kampung Kota telah mula menceburi sektor ekonomi baharu seperti perniagaan kecil-kecilan dan pelancongan warisan. Usaha ini bukan sahaja meningkatkan taraf hidup penduduk kampung, tetapi juga membantu mengekalkan nilai sejarah dan budaya kawasan tersebut.

Secara keseluruhannya, Kampung Kota Beruas merupakan satu lambang kebanggaan kepada masyarakat setempat dan Malaysia secara amnya. Ia mencerminkan sejarah kegemilangan kerajaan Melayu lama dan usaha generasi masa kini untuk mengekalkan warisan nenek moyang mereka. Kepentingannya bukan sahaja terletak pada warisan sejarahnya, tetapi juga pada peranannya dalam memperkukuhkan jati diri masyarakat tempatan.